Din is-sena (2018), is-Soċjetà Missjunarja ta' San Pawl (MSSF) tagħlaq 50 sena li bdiet Missjoni ġdida fl-Amerika t'Isfel. Peress li Mons. Redent Gauci O.C. kien stedinna biex niftħu Missjoni differenti minn dik tal-Awstralja jew il- Kanada, aħna għażilna l-Peru fejn kien Isqof huwa stess. Il-Perl huwa pajjiż Kattoliku bħalma hija Malta wkoll, perċ m'hemmx qassisin biżżejjed biex ilaħħqu mal-bżonn kbir tal-poplu. Infatti, għad hemm parroċċi vojta, mingħajr kappillan. Dan minħabba n-nuqqas ta' saċerdoti tal-post, minkejja li issa qed jiżdiedu l-vokazzjonijiet. Fit-22 ta' Mejju 1968, jien tlaqt bil-baħar lejn il-Peru. Kien is-17 ta' Ġunju meta wasalt Lima. Kważi ftit li xejn kont naf nitkellem bl-Ispanjol. Qgħadt ftit taż-żmien mal-Karmelitani, Patri Ġwakki Mallia u Girgor Grima, li tassew laqgħuni tajjeb ħafna. L-Isqof R. Gauci ġie għalija biex jeħodni Chuqui-bamba. Dal-vjaġġ dam sejjer 5 sigħat mingħajr ma nista' niċċaqlaq la 'l hawn u lanqas 'l hemm. Sadanittant, fil-parroċċa li kellu jagħti lili u lil tnejn minn sħabi li kellhom jaħdmu miegħi, inqala' ħafna nkwiet għax in-nies tal-post ġew imxewxin minn dawk li kellhom interess li jeħduha f'idejhom huma stess. Din il-parroċċa kien jisimha Aplao u kienet iddedikata lil San Pietru Appostlu. L-Isqof R. Gauci O.C. meta ra hekk, iddeċieda li lilna t-tlieta jżommna xi ġimgħat ġewwa Chuquibamba sakemm tissetilja din il-problema man-nies ta' Aplao. Fit-8 ta' Awwissu 1968, il-Mons. Jien kont qed insuq vann International mimli affarijiet personali tiegħi u tal-oħrajn. Huma ma ġewx magħna għaliex ma kienx hemm wisgħa għalihom fil-vann, imma waslu Aplao l-għada fid-9 ta' Awwissu 1968. L-oppożizzjoni li kien hemm qabel bdiet tonqos minn ġurnata għall-oħra. Bdejt inniżżel u ntella' x'se nagħmel f'din is-sitwazzjoni tant imwiergħa. Bil-mod il-mod, in- L-ewwel missjunarji mal-Isqof Redent Gauci O.C. nies tal-post bdew jinsew x'ġara. Bdejt l-iktar naħdem mat-tfal, speċjalment indur l-iskejjel tal-gvern u ngħallem il-Katekiżmu għall-ewwel Tqarbina u l-Griżma. Mal-kbar waqqaft il-Leġjun ta' Marija li ta ħafna frott spiritwali. Għaddew 50 sena, qisu Ibieraħl Inħossni sodisfatt għaliex f'dan iż-żmien kollu, illum il-ġurnata, ġewwa l-Perli għandna 5 parroċċi ġewwa Arequipa: AcequiaAlta, - Tomilla - Buenos Aires - Sta Teresa ta' Kalkutta - Sta Elena -— u oħra ġewwa Lima S. Pawl. Dan l-aħħar mill- Ritratt ieħor tal-ewwel missjunarji Peru stess, fi Frar (2017) twaqqfet Missjoni ġdida ġewwa Havana, Cuba imexxuha żewġ saċerdoti Peruvjani: Padre Mario Ramos u Nilton Bardales. F'dawn il-ħamsin sena nbniet dar ta' 3 sulari fejn joqogħdu l-missjunarji kollha fiha, inbnew kappelli, knejjes, kulleġġi, kliniċi, swali parrokkjali u ħafna kċejjen żgħar biex bihom nitimgħu lil ħafna foqra li jiġu jħabbtu l-bibien ta' dawn il- missjunarji MSSP. Nitolbu lil Alla biex jiżdiedu l-vokazzjonijiet fis-Soċjetà tagħna, biex ikollna aktar missjunarji li jintbagħtu f'artijiet oħra mill-Perli stess. Fr Vince Magro (bilqiegħda) u Fr Anton Camilleri fl-ewwel ritratt meħud f'Aplao Is-saċedoti mal-ewwel grupp tal-Leġjun ta' Marija